РЕШЕНИЕ НА КОМИСИЯТА
от 4 април 2007 година
за изменение на Решение 2003/250/ЕО относно удължаването на срока на временни дерогации от някои разпоредби на Директива 2000/29/ЕО на Съвета по отношение на ягодови растения (Fragaria L.), предназначени за засаждане, с изключение на семена с произход от Южна Африка
(нотифицирано под номер C(2007) 1454)
(2007/220/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (1), и по-специално член 15, параграф 1 от нея,
като има предвид, че:
(1)
По смисъла на Директива 2000/29/ЕО ягодовите растения (Fragaria L.), предназначени за засаждане, с изключение на семена с произход от страни извън Европа, различни от средиземноморските страни, Австралия, Нова Зеландия, Канада и континенталните щати на Съединените американски щати, по принцип не могат да бъдат въвеждани в Общността. Въпреки това посочената директива позволява дерогации от това правило, при условие че се установи, че няма риск от разпространяване на вредители.
(2)
Решение 2003/250/ЕО на Комисията (2) разрешава на държавите-членки да предвидят временни дерогации от някои разпоредби на Директива 2000/29/ЕО по отношение на ягодови растения (Fragaria L.), предназначени за засаждане, с изключение на семена с произход от Южна Африка.
(3)
Обстоятелствата, които обосновават тази дерогация все още са валидни и няма нова информация, която да мотивира преразглеждането на специфичните условия.
(4)
Следователно на държавите-членки следва да се разреши да позволят въвеждането на тяхна територия на такива растения при прилагане на специфични условия за по-нататъшен ограничен период.
(5)
Мерките, предвидени в настоящата директива, са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
В член 1, параграф 2 от Решение 2003/250/ЕО се добавят следните букви от д) до з):
„д)
1 юни 2007 г. до 30 септември 2007 г.;
е)
1 юни 2008 г. до 30 септември 2008 г.;
ж)
1 юни 2009 г. до 30 септември 2009 г.;
з)
1 юни 2010 г. до 30 септември 2010 г.“
Член 2
Адресати на настоящото решение са държавите-членки.
Съставено в Брюксел на 4 април 2007 година.